pythainlp/thaigov-v2-corpus-22032023 huggingface dataset:
วันอังคารที่ 24 พฤษภาคม 2565
จับตาเอเปค!! “จุรินทร์” กุมบังเหียนประชุมรัฐมนตรีเศรษฐกิจเอเปค อภิมหาอำนาจ จีน-รัสเซีย-อเมริกา พร้อมหน้า !!!
วันที่ 21 พฤษภาคม 2565 เวลา 9.30 น. นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เป็นประธานการประชุมรัฐมนตรีการค้าเอเปค(Ministers Responsible for Trade Meeting: MRT)
ที่ห้อง World Ballroom ชั้น 23 โรงแรม เซ็นทารา แกรนด์ แอท เซ็นทรัลเวิลด์
นายจุรินทร์ กล่าวว่า ขอต้อนรับท่านรัฐมนตรีการค้าเอเปค ผู้แทนสภาที่ปรึกษาทางธุรกิจเอเปค และผู้เข้าร่วมประชุมทุกท่านเข้าสู่การประชุมรัฐมนตรีการค้าเอเปคประจำปี 2022 ซึ่งประเทศไทยมีความยินดีเป็นอย่างยิ่งที่ได้มีโอกาสเป็นเจ้าภาพ จัดการประชุมขึ้นในรูปแบบกายภาพอีกครั้งหนึ่ง หลังจากที่เอเปคมีความจำเป็นต้องจัดการประชุมผ่านระบบออนไลน์ในช่วง 2 ปีที่ผ่านมา
สำหรับการประชุมรัฐมนตรีการค้าครั้งนี้มีวัตถุประสงค์เพื่อเปิดโอกาสให้รัฐมนตรีได้ร่วมหารือ เพื่อกำหนดแนวทางขับเคลื่อน การดำเนินการเอเปคให้มีความคืบหน้าต่อไป โดยเฉพาะวาระการดำเนินการสำคัญ คือ FTAAP รวมทั้งการส่งเสริมการค้าในระบบพหุภาคีและการขับเคลื่อนเศรษฐกิจและการเติบโตในสถานการณ์ โควิด-19 และอนาคต
ประเทศไทยในฐานะเจ้าภาพได้กำหนดธีมหลักในการประชุมเอเปคในปีนี้
คือ “Open. Connect. Balance”
OPEN คือการเปิดขว้างไปสู่ทุกโอกาสด้านการค้าการลงทุน และการส่งเสริมการรวมตัวทางเศรษฐกิจและการขับเคลื่อนการจัดทำ FTAAP ผ่านมุมมองใหม่ที่เรียนรู้จากสถานการณ์ โควิด-19 เพื่อสร้างโอกาสทางเศรษฐกิจ ให้ทุกภาคส่วนในสังคม ส่วน CONNECT คือการเชื่อมโยงในทุกมิติโดยเฉพาะการฟื้นฟูการเดินทางระหว่างกันที่
สะดวกและปลอดภัย รวมทั้งความเชื่อมโยงทางดิจิทัลและห่วงโซ่อุปทานในภูมิภาค และสุดท้าย BALANCE คือการสร้างสมดุลของการเจริญเติบโตและการพัฒนาอย่างรอบด้าน ผ่านการดำเนินธุรกิจอย่างมีความรับผิดชอบ โดยประเด็นสำคัญคือการคำนึงถึงสิ่งแวดล้อมและสร้างความมั่นคงทางอาหาร การเกษตร เพื่อความเป็นอยู่ที่ดีของประชาชน ทั้งนี้ประเทศไทยได้นำโมเดลเศรษฐกิจชีวภาพ เศรษฐกิจหมุนเวียนและเศรษฐกิจสีเขียวหรือที่เรียก BCG Model (Bio-Circular-Green Economy)
มาเป็นแนวทาง หรือแนวคิดหลักในการขับเคลื่อน SMEs และ Micro SMEs ของทุกเขตเศรษฐกิจ ทั้ง 21 เขต ในฐานะที่ประเทศไทยเป็นเจ้าภาพถือว่าประเด็นนี้เป็นอีกหนึ่งประเด็นที่มีความสำคัญ โดยได้มีการคาดการณ์ว่าเศรษฐกิจของเอเปคในภาพรวมจะมีการเติบโตอย่างต่อเนื่องในระดับปานกลาง GDP ของเอเปค ขยายตัวร้อยละ 5.9 ในปี 2564 และจะขยายตัวต่อเนื่องในอัตราร้อยละ 4.2 ในปี 2022 และน่าจะขยายตัวร้อยละ 3.8 ในปี 2023 นอกจากนี้ในปีที่ผ่านมาเอเปคยังได้มีการรับรองวิสัยทัศน์ปุตราจายา ปี 2040 และแผน “เอาทีอารอ” ที่ได้กำหนดวิสัยทัศน์และแนวทางการดำเนินให้กับเอเปค เพื่อขับเคลื่อนการเติบโตทางเศรษฐกิจที่อาจเกิดขึ้นในอนาคต ผ่านการสนับสนุนระบบการค้าแบบพหุภาคีและการพัฒนาการค้าดิจิทัลและอีคอมเมิร์ซ การส่งเสริมและฟื้นฟูเศรษฐกิจการสร้างความเชื่อมโยงในทุกมิติ ทั้งคนสินค้าและบริการรวมทั้งระบบการขนส่งการเดินทางของประชาชนและกฎระเบียบ การส่งเสริมให้วิสาหกิจเข้าไปมีส่วนร่วมในห่วงโซ่อุปทานโลก และการตอบสนองวิกฤตในอนาคตได้อย่างรวดเร็ว เพื่อที่จะนำไปสู่การเติบโตที่ครอบคลุมทั่วถึงและยั่งยืนของภูมิภาคเอเปคต่อไป
ตนหวังเป็นอย่างยิ่งว่าผลของการประชุมรัฐมนตรีการค้าเอเปคในปีนี้จะมีส่วนสำคัญในการช่วยกำหนดทิศทางเชิงนโยบายในการฟื้นฟูและกระตุ้นการเจริญเติบโตทางเศรษฐกิจระดับภูมิภาคในด้านต่างๆภายหลังยุคโควิด-19 และเตรียมรับมือกับวิกฤตที่คล้ายคลึงกันในอนาคตได้เป็นอย่างดี
ขอให้ทุกท่านใช้โอกาสของการประชุมครั้งนี้ขับเคลื่อนการดำเนินการของเอเปคให้มีความคืบหน้าอย่างเป็นรูปธรรมต่อไป
วันอังคารที่ 15 มีนาคม 2565
"สำนักงานปลัดกระทรวงกลาโหมจัดกิจกรรมบริจาคโลหิตถวายเป็นพระราชกุศล เนื่องในโอกาสวันคล้ายวันพระราชสมภพสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และวันคล้า
ในวันอังคารที่ ๑๕ มีนาคม ๒๕๖๕ พันตำรวจเอกหญิง อังศุวรรณ รัตนานนท์ นายกสมาคมภริยาข้าราชการสำนักงานปลัดกระทรวงกลาโหม
ได้เดินทางมาตรวจเยี่ยมและขอบคุณกำลังพลที่ร่วมบริจาคโลหิตถวายเป็นพระราชกุศล เนื่องในวันคล้ายวันพระบรมราชสมภพของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี (๒ เมษายน ๒๕๖๕) และวันคล้ายวันสถาปนากระทรวงกลาโหม ครบ ๑๓๕ ปี (๘ เมษายน ๒๕๖๕) ณ ห้องพินิตประชานาถ ในศาลาว่าการกลาโหม และในส่วนของสำนักงานปลัดกระทรวงกลาโหม พื้นที่ศรีสมาน จะจัดกิจกรรมบริจาคโลหิต ในวันพฤหัสบดีที่ ๑๗ มีนาคม ๒๕๖๕ ณ ห้องศรีสมาน ๔ ชั้น ๓ อาคารบริการ
สำหรับกิจกรรมในครั้งนี้ พลเรือเอก มนัสวี บูรณพงศ์ รองปลัดกระทรวงกลาโหม ได้ร่วมบริจาคโลหิต พร้อมกับกำลังพล โดยทางสำนักงานปลัดกระทรวงกลาโหมจะนำโลหิตที่ได้รับบริจาคไปช่วยเหลือ ทหาร ตำรวจ อาสาสมัคร และบุคคลพลเรือนที่ได้รับบาดเจ็บจากการปฏิบัติหน้าที่ รวมทั้งประชาชนทั่วไป ซึ่งสถานการณ์ปัจจุบันได้รับผลกระทบจากการแพร่ระบาดของโรคติดเชื้อไวรัสโคโรนา ๒๐๑๙ (COVID-19) ทำให้โลหิตมีไม่เพียงพอและขาดแคลน
ทั้งนี้ในกิจกรรมดังกล่าว มีกำลังพล จำนวน ๑๐๔ นาย ร่วมบริจาคโลหิต โดยได้โลหิตจำนวนทั้งสิ้น ๔๖,๘๐๐ ซีซี
#กลาโหม135ปี
วันอังคารที่ 28 มิถุนายน 2565
นายกฯ สนับสนุนปลูกไม้มีค่า ใช้ค้ำประกันเงินกู้ได้จริง! สถาบันการเงินปล่อยสินเชื่อแล้ว 137 ล้านบาท
นายกฯ สนับสนุนปลูกไม้มีค่า ใช้ค้ำประกันเงินกู้ได้จริง! สถาบันการเงินปล่อยสินเชื่อแล้ว 137 ล้านบาท
วันที่ 26 มิถุนายน 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ติดตามความคืบหน้าการขับเคลื่อนนโยบายปลูกไม้มีค่าเพื่อเพิ่มพื้นที่สีเขียว และสามารถใช้เป็นหลักประกันกู้ยืมเงินจากสถาบันการเงิน โดยทางกรมพัฒนาธุรกิจการค้า กระทรวงพาณิชย์ รายงานว่าได้เดินหน้าให้ความความรู้กับผู้นำและผู้บริหารกลุ่มวิสาหกิจชุมชนเพื่อสร้างความรับรู้เกี่ยวกับไม้ยืนต้นที่มีค่า อาทิ สัก พะยูง มะค่า ตะเคียนทอง กฤษณา เหลืองปรีดี กัลปพฤกษ์ นางพญาเสือโคร่ง จำปีสิรินธร เป็นต้น ให้ใช้ประโยชน์จากกฎหมายหลักประกันทางธุรกิจ ซึ่งขณะนี้มีเกษตรกรและประชาชนให้ความสนใจเพิ่มมากขึ้นเรื่อย ๆ
ข้อมูล ณ วันที่ 20 พฤษภาคม 2565 ระบุว่า สถิติการจดทะเบียนการนำต้นไม้มาเป็นหลักประกัน มีทั้งสิน 1.46 แสนต้น เป็นจำนวนเงินค้ำประกันกว่า 137 ล้านบาท ทั้งนี้ แบ่งเป็นยื่นกับธนาคารเพื่อการเกษตรและสหกรณ์การเกษตร (ธ.ก.ส.) จำนวนต้นไม้ 318 ต้น จำนวนเงินค้ำประกัน 3 ล้านกว่าบาท ยื่นกับธนาคารกรุงไทย จำนวน 23,000 ต้น จำนวนเงินค้ำประกัน 128 ล้านบาท และยื่นกับพิโกไฟแนนซ์ จำนวนต้นไม้ 1.2 แสนต้น จำนวนเงินค้ำประกัน 6 ล้านบาท รวมต้นไม้ที่นำมาเป็นหลักประกัน เช่น สัก มะขาม มะเกลือ ยอป่า มะม่วง ไม้แดง ยาง ประดู่ป่า ประดู่บ้านมะหาด พะยอม เต็ง ตะแบกนา มะขามเทศ ตะกู พฤกษ์ ทุเรียน ขนุน
นางสาวรัชดา กล่าวว่า นายกรัฐมนตรีให้ความสำคัญกับการส่งเสริมเกษตรกรและประชาชนปลูกไม้ยืนต้นมีค่า เพราะนอกจากจะเป็นการเพิ่มพื้นที่สีเขียวของประเทศแล้ว ผู้ปลูกยังใช้เป็นหลักทรัพย์ค้ำประกันเพื่อขอกู้เงิน ทำให้เข้าถึงสินเชื่อที่มีกฎหมายรองรับอย่างชัดเจน อีกทั้งส่งผลดีต่อสถาบันการเงินที่สามารถปล่อยสินเชื่อได้มากขึ้น ขณะนี้มีผู้ปลูกไม้มีค่าบนที่ดินของตนเองมากขึ้น หลังจากทราบว่าสามารถนำมาใช้เป็นหลักประกันการขอสินเชื่อเพื่อต่อยอดธุรกิจหรือใช้สอยในชีวิตประจำวันได้ โดยไม่จำเป็นต้องตัดต้นไม้ทั้งนี้ ผู้สนใจสามารถสอบถามรายละเอียดเพิ่มเติมได้ที่ กองทะเบียนหลักประกันทางธุรกิจ กรมพัฒนาธุรกิจการค้า กระทรวงพาณิชย์โทร025474944
วันจันทร์ที่ 29 พฤศจิกายน 2564
สธ. ยืนยัน ขณะนี้ยังไม่พบโควิดสายพันธุ์ "โอไมครอน" ในไทย
.....
กรมวิทยาศาสตร์การแพทย์ เผยถึงกรณีเชื้อโควิด-19 กลายพันธุ์ สายพันธุ์ใหม่ B.1.1.529 ที่องค์การอนามัยโลก (WHO) ให้ชื่อว่า โอไมครอน (Omicron) พบเมื่อกลางเดือน พ.ย. ที่ผ่านมา เป็นสายพันธุ์ที่น่าห่วงกังวล ขณะนี้ WHO ขอความร่วมมือทุกประเทศช่วยกันตรวจสายพันธุ์นี้ เพื่อทราบข้อมูลสถานการณ์การระบาดอย่างใกล้ชิด
.
ยืนยันว่า จากระบบการเฝ้าระวังสายพันธุ์ทางห้องปฏิบัติการฯ ยังไม่พบสายพันธุ์โอไมครอน (Omicron) ในประเทศไทย ส่วนใหญ่เป็นสายพันธุ์เดลตาส่วนอัลฟา ฃและเบตาพบบ้างเล็กน้อย
.
สำหรับการตรวจไวรัสสายพันธุ์นี้ด้วยวิธีมาตรฐาน RT-PCR หรือการคัดกรองด้วย ATK ยังตรวจได้เหมือนสายพันธุ์อื่น
.
ขณะเดียวกัน กระทรวงสาธารณสุขได้ประสานกับ รพ. ที่เป็นคู่สัญญาของ ASQ ว่าเมื่อตรวจพบเชื้อโควิด-19 จากตัวอย่างของผู้เดินทางเข้าประเทศ ให้ส่งตัวอย่างมาตรวจสายพันธุ์ที่กรมวิทยาศาสตร์การแพทย์ทุกราย เพื่อตรวจสอบและเฝ้าระวังอย่างใกล้ชิด
.
ส่วนข้อควรปฏิบัติของประชาชน ยังจำเป็นต้องป้องกันตนเองอย่างต่อเนื่อง เว้นระยะห่าง สวมหน้ากากอนามัย ล้างมือ เมื่อมีอาการสงสัยให้รีบตรวจหาเชื้อ และที่สำคัญประชาชนที่ยังไม่ได้รับการฉีดวัคซีนป้องกันโรคโควิด-19 ควรเข้ารับการฉีดวัคซีน เพื่อสร้างภูมิคุ้มกันหมู่ในเกิดขึ้นโดยเร็ว
#ไทยคู่ฟ้า#ร่วมต้านโควิด19
-------------------
วันศุกร์ที่ 23 กรกฎาคม 2564
เปิดแนวทางกระจายวัคซีน ก.ค.- ส.ค. เน้นกลุ่มเสี่ยงในพื้นที่ระบาดหนัก
....
ที่ประชุม ครม. รับทราบแนวทางการกระจายวัคซีนโควิด-19 ช่วงวันที่ 19 ก.ค. – 31 ส.ค. 64 ตั้งเป้าหมายให้บริการวัคซีนไว้ 13 ล้านโดส เน้นกลุ่มผู้สูงอายุ และผู้ป่วยโรคเรื้อรัง ที่จองฉีดวัคซีนไว้ล่วงหน้า และผู้ประกันตนในระบบประกันสังคม โดยพิจารณาจากปัจจัยด้านพื้นที่
.
1.จังหวัดที่เป็นพื้นที่ควบคุมสูงสุดและเข้มงวด 13 จังหวัด
.
2.จังหวัดชายแดนติดประเทศเพื่อนบ้าน และจังหวัดที่มีความเร่งด่วนเพื่อรองรับสถานการณ์หลังการระบาด รวม 18 จังหวัด :
>> เชียงราย เชียงใหม่ ตาก หนองคาย สระแก้ว บุรีรัมย์ อยุธยา ฉะเขิงเทรา ระยอง จันทบุรี ตราด เพชรบุรี ประจวบคีรีขันธ์ ระนอง สุราษฎร์ธานี (เกาะสมุย เกาะพะงัน และเกาะเต่า) ตรัง พังงา และกระบี่
.
3.จังหวัดอื่น ๆ อีก 48 จังหวัด
.
มีเป้าหมายฉีดให้ได้ 70% ของประชากรในแต่ละจังหวัด
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 31 มกราคม 2565
รมต.นร.อนุชา ถกแนวทางแก้ปัญหาสลากกินแบ่งรัฐบาลเกินราคา ตั้ง “เสกสกล” หัวหน้าชุดปฏิบัติการ พร้อม 3 คณะอนุกรรมการขับเคลื่อนการดำเนินงานเชิงรุก
รมต.นร.อนุชา ถกแนวทางแก้ปัญหาสลากกินแบ่งรัฐบาลเกินราคา ตั้ง “เสกสกล” หัวหน้าชุดปฏิบัติการ พร้อม 3 คณะอนุกรรมการขับเคลื่อนการดำเนินงานเชิงรุก
วันนี้ (31 มกราคม 2565) เวลา 13.30 น. ณ ห้องประชุม 3 ชั้น 3 อาคารสำนักงาน ก.พ. (เดิม) นายอนุชา นาคาศัย รัฐมนตรีประจำสำนักนายกรัฐมนตรี เป็นประธานการประชุมคณะกรรมการแก้ไขปัญหาผู้ที่ได้รับความเดือดร้อนจากการเสนอขายหรือขายสลากกินแบ่งรัฐบาลในราคาเกินกว่าที่กำหนดในสลากกินแบ่งรัฐบาล ครั้งที่ 1/2565 โดยมี นายเสกสกล อัตถาวงศ์ ผู้ช่วยรัฐมนตรีประจำนายกรัฐมนตรี นายชาญกฤช เดชวิทักษ์ ผู้ช่วยรัฐมนตรีประจำสำนักนายกรัฐมนตรี นายธีรภัทร ประยูรสิทธิ ปลัดสำนักนายกรัฐมนตรี นายลวรณ แสงสนิท อธิบดีกรมสรรพสามิต ในฐานะประธานกรรมการสลากกินแบ่งรัฐบาล พันโท หนุน ศันสนาคม ผู้อำนวยการสำนักงานสลากกินแบ่งรัฐบาล พร้อมด้วยคณะกรรมการฯ และผู้ที่เกี่ยวข้องร่วมประชุม
การประชุมครั้งนี้เป็นผลสืบเนื่องมาจากกรณีที่กลุ่มมวลชนเสนอข้อเรียกร้องต่อ พลเอก ประยุทธ์ จันทร์โอชา นายกรัฐมนตรี ขอให้แก้ไขปัญหาความเดือดร้อนเกี่ยวกับสลากกินแบ่งรัฐบาล ซึ่งนายกรัฐมนตรีได้ลงนามแต่งตั้งคณะกรรมการดังกล่าว เมื่อวันที่ 12 มกราคม 2565 โดยให้ นายอนุชา นาคาศัย รัฐมนตรีประจำสำนักนายกรัฐมนตรี เป็นประธานกรรมการ ทำหน้าที่ตรวจสอบข้อเท็จจริงเกี่ยวกับปัญหาการเสนอขายหรือขายสลากกินแบ่งรัฐบาลเกินราคาที่กำหนด รวมทั้งเสนอแนะแนวทางและมาตรการในการแก้ไขปัญหาที่เกิดขึ้น
รัฐมนตรีประจำสำนักนายกรัฐมนตรี กล่าวว่า นายกรัฐมนตรีมีความห่วงใยต่อปัญหาดังกล่าว และประสงค์ให้มีการแก้ไขปัญหาอย่างยั่งยืน จึงมีการแต่งตั้งคณะกรรมการชุดนี้ขึ้นเพื่อตรวจสอบข้อมูล ข้อเท็จจริงที่เกี่ยวข้อง และรายงานผลการดำเนินงาน ปัญหาและอุปสรรคต่อนายกรัฐมนตรีหรือคณะรัฐมนตรีต่อไป โดยในวันนี้ ที่ประชุมได้มีการพิจารณาถึงระบบการจำหน่ายสลาก ปัญหาและสาเหตุที่ทำให้เกิดการขายสลากเกินราคา รวมถึงการคัดเลือกผู้ค้ารายย่อยใหม่ จำนวน 2 แสนราย โดยสำนักงานสลากกินแบ่งรัฐบาลจะนำรายชื่อมาเสนอต่อคณะกรรมการเพื่อคัดกรองความเหมาะสมด้วย พร้อมกันนี้คณะกรรมการได้เสนอให้มีการปรับปรุงกฎหมายควบคุมการค้าสลากเกินราคา โดยพบว่ากฎหมายปัจจุบันที่บังคับใช้มีความล้าสมัย คือ พระราชบัญญัติสำนักงานสลากกินแบ่งรัฐบาล พ.ศ. 2517 และที่แก้ไขเพิ่มเติม ที่ระบุรายละเอียดบทลงโทษผู้จำหน่ายสลากเกินราคา ไม่เกิน 10,000 บาท และมีบทลงโทษผู้จำหน่ายสลากในสถานศึกษา และจำหน่ายให้กับเยาวชนที่อายุต่ำกว่า 20 ปีบริบูรณ์ ซึ่งระยะเวลาในการปรับปรุงกฎหมายอาจมีเวลานาน ที่ประชุมจึงเห็นชอบให้มีการกำหนดเงื่อนไขการทำสัญญาผู้ค้าสลาก และกำหนดบทลงโทษ เช่น การปรับ หรือตัดสิทธิ์ เป็นต้น
นอกจากนี้ ที่ประชุมได้เห็นชอบให้มีการแต่งตั้ง นายเสกสกล อัตถาวงศ์ ผู้ช่วยรัฐมนตรีประจำนายกรัฐมนตรี เป็นหัวหน้าชุดเฉพาะกิจในการตรวจสอบและติดตามผู้ค้าสลากเกินราคา พร้อมแต่งตั้งคณะอนุกรรมการ 3 คณะ เพื่อขับเคลื่อนการดำเนินงานเชิงรุก ประกอบด้วย คณะอนุกรรมการขับเคลื่อนการแก้ไขปัญหาการเสนอขายหรือขายสลากเกินราคา คณะอนุกรรมการศึกษาแนวทางและมาตรการทางกฎหมายในการแก้ไขปัญหา และคณะอนุกรรมการสร้างการรับรู้และประชาสัมพันธ์
วันพฤหัสบดีที่ 2 ธันวาคม 2564
ท่าอากาศยานสุวรรณภูมิ กระทรวงคมนาคม เปิดให้ผู้โดยสาร ผู้ใช้บริการ จอดรถ ณ ลานจอดรถยนต์ระยะยาว โซน C ฟรี ในช่วงวันหยุดยาว
ท่าอากาศยานสุวรรณภูมิ ทอท. กระทรวงคมนาคม เปิดให้ผู้โดยสาร ผู้ใช้บริการ จอดรถ ณ ลานจอดรถยนต์ระยะยาว โซน C ฟรี ในช่วงวันหยุดยาว วันพ่อแห่งชาติระหว่างวันที่ 3 - 7 ธ.ค. 64 และวันรัฐธรรมนูญ ระหว่างวันที่ 9 - 13 ธ.ค. 64
นายกิตติพงศ์ กิตติขจร ผู้อำนวยการท่าอากาศยานสุวรรณภูมิ บริษัท ท่าอากาศยานไทย จำกัด (มหาชน) (ทอท.) กระทรวงคมนาคม เปิดเผยว่า ท่าอากาศยานสุวรรณภูมิ (ทสภ.) ได้ทำการยกเว้นอัตราค่าบริการจอดรถยนต์ที่ลานจอดรถยนต์ระยะยาว (Long Term Parking) โซน C ซึ่งสามารถจอดรถยนต์ได้จำนวน 718 คัน ในช่วงวันหยุดยาว วันพ่อแห่งชาติ ระหว่างวันที่ 3 - 7 ธันวาคม 2564 ตั้งแต่เวลา 08.00 ของวันที่ 3 ธันวาคม 2564 ถึงเวลา 17.00 น. ของวันที่ 7 ธันวาคม 2564 และ ช่วงวันหยุดวันรัฐธรรมนูญ ระหว่างวันที่ 9 – 13 ธันวาคม 2564 ตั้งแต่เวลา 08.00 ของวันที่ 9 ธันวาคม 2564 ถึงเวลา 17.00 น. ของวันที่ 13 ธันวาคม 2564
ทั้งนี้ ทสภ. ได้จัดรถ Shuttle Bus สาย A วิ่งให้บริการรับ – ส่งเพื่ออำนวยความสะดวกแก่ผู้โดยสาร ระหว่างลานจอดรถยนต์ระยะยาวโซน C และอาคารผู้โดยสาร ทุกๆ 15 นาที ตลอด 24 ชั่วโมง และไม่เสียค่าใช้จ่าย โดยรถ Shuttle Bus สาย A จะเริ่มวิ่งจากศูนย์การขนส่งสาธารณะ (PUBLIC TRANSPORTATION CENTER) ไปยังลานจอดรถยนต์ระยะยาว โซน C และแวะจอดรับ - ส่งตามจุดต่างๆ ก่อนจะไปจอดที่อาคารผู้โดยสารตรงชั้น 1 ประตู 3 และ ประตู 8 จากนั้นจะวนขึ้นไปที่ชั้น 2 และจอดที่ประตู 5
นายกิตติพงศ์ กล่าวในตอนท้ายว่า ทสภ. หวังเป็นอย่างยิ่งว่าการยกเว้นอัตราค่าบริการจอดรถยนต์ที่ลานจอดรถยนต์ระยะยาว โซน C ในครั้งนี้เป็นอีกช่องทางที่จะช่วยลดภาระค่าใช้จ่ายให้กับผู้โดยสารผู้ใช้บริการ และขอให้ผู้โดยสาร ผู้ใช้บริการปฏิบัติตามมาตรการป้องกันการแพร่ระบาดของเชื้อไวรัส COVID -19 อย่างเคร่งครัด รวมถึงขอให้ผู้โดยสาร ผู้ใช้บริการเผื่อเวลาในการเดินทางมาถึงสนามบินล่วงหน้า 2 ชั่วโมง หากผู้โดยสารต้องการสอบถามข้อมูลเพิ่มเติมสามารถติดต่อ ได้ที่ AOT Contact Center หมายเลขโทรศัพท์ 1722 ตลอด 24 ชั่วโมง
วันอังคารที่ 25 มกราคม 2565
ก.อุตฯ จับมือชาวไร่ โรงงานร่วมแก้ปัญหาอ้อยสดสกปรก อ้อยไฟไหม้ก่อนเข้าโรงงาน ลดปัญหามลพิษ PM 2.5 ส่งเสริมคุณภาพชีวิตที่ดีให้แก่เกษตรกร
สำนักงานคณะกรรมการอ้อยและน้ำตาลทรายหารือกลุ่มโรงงานน้ำตาลลุ่มแม่น้ำแม่กลอง เพื่อร่วมกันแก้ไขปัญหาการรับอ้อยสดสกปรกและปัญหาอ้อยไฟไหม้ของกลุ่มโรงงานน้ำตาลลุ่มแม่น้ำแม่กลอง
ก.อุตฯ จับมือชาวไร่ โรงงานร่วมแก้ปัญหาอ้อยสดสกปรก อ้อยไฟไหม้ก่อนเข้าโรงงาน ลดปัญหามลพิษ PM 2.5 ส่งเสริมคุณภาพชีวิตที่ดีให้แก่เกษตรกร
สำนักงานคณะกรรมการอ้อยและน้ำตาลทรายหารือกลุ่มโรงงานน้ำตาลลุ่มแม่น้ำแม่กลอง เพื่อร่วมกันแก้ไขปัญหาการรับอ้อยสดสกปรกและปัญหาอ้อยไฟไหม้ของกลุ่มโรงงานน้ำตาลลุ่มแม่น้ำแม่กลอง
นายกอบชัย สังสิทธิสวัสดิ์ ปลัดกระทรวงอุตสาหกรรมในฐานะประธานคณะกรรมการอ้อยและน้ำตาลทราย (กอน.) ได้รับทราบปัญหาการเก็บเกี่ยวอ้อยโดยไม่มีการตัดยอดและไม่มีการสางใบอ้อย กลายเป็นอ้อยมีสิ่งปนเปื้อน และอ้อยยอดยาว ในเขตภาคกลาง สั่งการให้ สอน. ดำเนินการแก้ไขปัญหาอ้อยสดสกปรกอย่างเร่งด่วนเพื่อประโยชน์ของชาวไร่อ้อยที่จะมีรายได้จากระบบอุตสาหกรรมอ้อยและน้ำตาลทรายเพิ่มขึ้น
นายเอกภัทร วังสุวรรณ เลขาธิการคณะกรรมการอ้อยและน้ำตาลทราย เปิดเผยว่า สำนักงานคณะกรรมการอ้อยและน้ำตาลทราย ในฐานะเป็นหน่วยงานหลักที่กำกับดูแลระบบอุตสาหกรรมอ้อยและน้ำตาลทรายของไทย โดยวันที่ 19 มกราคม 2565 ได้ลงพื้นที่รับฟังปัญหาและสถานการณ์การหีบอ้อยของจังหวัดกาญจนบุรี ปรากฏว่าปัญหาอ้อยสดสกปรกในปีนี้รุนแรงกว่าปีที่ผ่านมา จึงเชิญเจ้าของโรงงานน้ำตาลลุ่มแม่น้ำแม่กลองทั้ง 9 โรงงานมาประชุมเมื่อวันที่ 20 มกราคม 2565 เพื่อแก้ไขปัญหาอ้อยสดสกปรกที่เข้าโรงงาน ซึ่งทุกโรงงานเห็นด้วยที่จะไม่รับอ้อยสดสกปรกเข้าหีบและได้ร่วมกันลงนามบันทึกข้อตกลงความร่วมมือ ในการงดรับอ้อยสดสกปรก ที่ไม่มีการตัดยอด ไม่สางใบอ้อย และมีสิ่งปนเปื้อน หากตรวจพบจะให้ชาวไร่นำอ้อยกลับไปปรับปรุงคุณภาพอ้อยให้เป็นไปตามเกณฑ์อ้อยสดคุณภาพดี แล้วนำกลับมาส่งโรงงานอีกครั้งหนึ่ง ทั้งนี้ มีผลตั้งแต่วันที่ 25 มกราคม 2565 เป็นต้นไป
นายเอกภัทร กล่าวเพิ่มเติมว่า การลงนามบันทึกข้อตกลงความร่วมมือในครั้งนี้ เพื่อแก้ไขปัญหาอ้อยสดสกปรก ที่ไม่มีการตัดยอด ไม่สางใบอ้อยและมีสิ่งปนเปื้อน ที่เป็นสาเหตุทำให้เปอร์เซ็นต์น้ำตาลต่อตันอ้อยลดลง ป้องกันความเสียหายของเครื่องจักร และไม่ให้โรงงานต้องหยุดการผลิต ซึ่งส่งผลกระทบต่อการส่งอ้อยของชาวไร่ที่ต้องรอคิวเทอ้อยเป็นเวลานาน และจะเกิดความเสียหายต่อรายได้ของระบบอุตสาหกรรมอ้อยและน้ำตาลทราย รวมถึงการร่วมมือไม่รับอ้อยไฟไหม้ที่เกิดจากการเผาอ้อยก่อนตัด ซึ่งเป็นสาเหตุหนึ่งของการเกิดฝุ่น PM 2.5 ที่ส่งผลกระทบต่อปัญหาด้านสุขภาพของประชาชนและภาพลักษณ์ด้านการท่องเที่ยวของจังหวัด
วันจันทร์ที่ 25 กรกฎาคม 2565
สป. รวมพลังความจงรักภักดี จัดกิจกรรมเฉลิมพระเกียรติในหลวงรัชกาล 10
สป. รวมพลังความจงรักภักดี จัดกิจกรรมเฉลิมพระเกียรติในหลวงรัชกาล 10
เนื่องในวโรกาสวันเฉลิมพระชนมพรรษาของพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว สำนักงานปลัดกระทรวงกลาโหมขอน้อมสำนึกในพระมหากรุณาธิคุณจัดโครงการสัมมนาเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 70 พรรษา 28 กรกฎาคม 2565 โดยมี พลเอก วรเกียรติ รัตนานนท์ ปลัดกระทรวงกลาโหม เป็นประธานในการจัดกิจกรรม ณ ห้องพินิตประชานาถ ในศาลาว่าการกลาโหม
โดยภายในกิจกรรมมีการจัดนิทรรศการเฉลิมพระเกียรติ อาทิ โมเดลรถตรวจเชื้อชีวนิรภัย และเลือกซื้อผลิตภัณฑ์ต่างๆ รวมทั้งมีการบรรยายพิเศษเกี่ยวกับพระราชประวัติและพระราชกรณียกิจของพระบาทสมเด็จพระเจ้าอยู่หัว และโครงการพระราชดำริและงานศิลปาชีพ สำหรับการจัดกิจกรรมในวันนี้ถือได้ว่าเป็นการแสดงออกถึงความจงรักภักดีและเป็นการเฉลิมพระเกียรติ พระบาทสมเด็จพระเจ้าอยู่หัว รวมทั้งเป็นการสำนึกในพระมหากรุณาธิคุณที่ทรงมีต่อปวงชนชาวไทย รวมทั้งเพื่อให้กำลังพลของสำนักงานปลัดกระทรวงกลาโหมได้รับทราบและตระหนักถึงความสำคัญของสถาบันพระมหากษัตริย์ที่มีต่อประเทศชาติและปวงชนไทย
วันจันทร์ที่ 15 สิงหาคม 2565
​PM chairs candle-lighting ceremony to bless Her Majesty Queen Sirikit the Queen Mother
​PM chairs candle-lighting ceremony to bless Her Majesty Queen Sirikit the Queen Mother
August 12, 2022, at 19.19 hrs at the central stage, Sanam Luang ceremonial ground, Sanam Luang Royal Plaza, Prime Minister and Defense Minister Gen. Prayut Chan-o-cha, together with spouse Assoc. Prof. Naraporn Chan-o-cha, presided over the ceremony of homage offering, kindling of auspicious blessing candles and glory praising in celebration of Her Majesty Queen Sirikit the Queen Mother’s 90th birthday anniversary on August 12, 2022. Attending the ceremony were the House Speaker, President of the Senate, President of the Supreme Court and spouse, presidents of independent organizations under constitution and spouses, cabinet ministers and spouses, judicial and civilian government officials, military, police, state enterprise officials, and Thai people from all walks of life.
Upon arrival at Sanam Luang Royal Plaza, the Prime Minister and spouse took their position at altar of honor, paid homage to Her Majesty’s portrait, and offered traditional cone-shaped floral receptacles and homage offering, bowed and kindled the auspicious blessing candles. He, then, delivered a commemorative speech to praise Her Majesty Queen Sirikit the Queen Mother, followed by singing the Royal Anthems, and proclaiming “Long Live the Queen” 3 times in unison to complete the ceremony.
วันจันทร์ที่ 7 มีนาคม 2565
​“อนุทิน” ปลื้ม ดคี “โฮปเวลล์” สำเร็จอีกขั้น หลังศาลสั่งรื้อคดีใหม่ ไม่ต้องจ่าย 2.4 หมื่นล้าน เชื่อมั่น คมนาคม สู้คดี รอบคอบ รัดกุม
​“อนุทิน” ปลื้ม ดคี “โฮปเวลล์” สำเร็จอีกขั้น หลังศาลสั่งรื้อคดีใหม่ ไม่ต้องจ่าย 2.4 หมื่นล้าน เชื่อมั่น คมนาคม สู้คดี รอบคอบ รัดกุม
วันที่ 7 มี.ค. 2565น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า นายอนุทิน ชาญวีรกูล รองนายกรัฐมนตรีและ รมว.สาธารณสุข ในฐานะกำกับดูแลกระทรวงคมนาคม ขอบคุณทุกกำลังใจที่ส่งมาให้จากหลากหลายช่องทาง และแสดงความพอใจ ภายหลังศาลปกครองสูงสุดมีคำสั่งให้พิจารณาคดีใหม่และให้งดการบังคับคดีเดิมทั้งหมด กรณีข้อพิพาทระหว่างกระทรวงคมนาคม และการรถไฟแห่งประเทศไทย (รฟท.) กับ บริษัท โฮปเวลล์ (ประเทศไทย) จำกัด หรือคดีโฮปเวลล์ ทำให้รัฐบาลไม่ต้องชดใช้ค่าเสียหายกว่า 2.4 หมื่นล้านบาท โดยยืนยันว่าการแก้ไขปัญหาข้อพิพาทดังกล่าว นับเป็นภารกิจหลักของกระทรวงคมนาคม ที่ผ่านมานายอนุทิน ได้ให้นโยบายในการแก้ไขปัญหาแก่กระทรวงคมนาคม ว่าแม้จะเป็นเรื่องที่เกิดขึ้นมานานก่อนรัฐบาลปัจจุบัน แต่การต่อสู้คดีของรัฐบาลชุดนี้ จะต้องทำอย่างจริงจัง โดยมุ่งที่ประโยชน์ของประเทศชาติเป็นหลัก เพื่อปกป้องผลประโยชน์ของรัฐและประชาชน
น.ส.ไตรศุลี กล่าวว่า นายอนุทิน แสดงความเชื่อมั่นในการต่อสู้คดีของกระทรวงคมนาคม ที่มีความพยายามอย่างสูงสุด ในการรักษาผลประโยชน์ของประเทศชาติ ที่ผ่านมากระทรวงคมนาคม พยายามดำเนินการแก้ไขมาโดยตลอด โดยยึดหลักกฏหมายและข้อเท็จจริง และได้มีการตั้งคณะทำงานต่าง ๆ ขึ้นมาตรวจสอบและพิจารณาในเรื่องดังกล่าวอย่างต่อเนื่อง ตั้งแต่ที่ นายศักดิ์สยาม ชิดชอบ เข้ามาดำรงตำแหน่ง รมว.คมนาคม จนศาลปกครองสูงสุดมีคำสั่งให้พิจารณาคดีใหม่และให้งดการบังคับคดีเดิมทั้งหมด
น.ส.ไตรศุลี กล่าวว่า รองนายกฯ อนุทิน ยังขอบคุณทุกหน่วยงานที่เกี่ยวข้อง ในการร่วมให้ข้อมูล ให้คำปรึกษาในแง่มุมทางกฎหมาย สำหรับขั้นตอนหลังจากนี้ ได้มอบหมายให้ นายศักดิ์สยาม ชิดชอบ รมว.คมนาคม ได้เตรียมความพร้อมเกี่ยวกับประเด็นข้อกฎหมาย เพื่อต่อสู้คดีเมื่อศาลเริ่มกระบวนการพิจารณาใหม่ พร้อมกำชับฝ่ายกฎหมายต้องทำงานอย่างเต็มที่ เพื่อให้ภาครัฐได้รับความเป็นธรรม และปกป้องผลประโยชน์ของส่วนรวม นอกจากนี้ ยังให้ความมั่นใจกับประชาชนว่า รัฐบาลจะดำเนินการอย่างรอบคอบ รัดกุม และจะต่อสู้อย่างเต็มที่ เพราะถือว่างบประมาณ คือเงินภาษีของประชาชนทุกคน
..................................
วันจันทร์ที่ 31 มกราคม 2565
วธ. เชิญชวนชม 77 สุดยอดผลงานสื่อสร้างสรรค์ "เรื่องดีๆที่บ้านฉัน"  ฝีมือเด็ก เยาวชนจากทั่วประเทศ ชวนกดโหวตผลงานชิงรางวัล Popular Vote
วธ. เชิญชวนชม 77 สุดยอดผลงานสื่อสร้างสรรค์ "เรื่องดีๆที่บ้านฉัน"
ฝีมือเด็ก เยาวชนจากทั่วประเทศ ชวนกดโหวตผลงานชิงรางวัล Popular Vote
วธ. เชิญชวนชม 77 สุดยอดผลงานสื่อสร้างสรรค์ "เรื่องดีๆที่บ้านฉัน"
ฝีมือเด็ก เยาวชนจากทั่วประเทศ ชวนกดโหวตผลงานชิงรางวัล Popular Vote
นางยุพา ทวีวัฒนะกิจบวร ปลัดกระทรวงวัฒนธรรม เปิดเผยว่า จากการที่กระทรวงวัฒนธรรม
ได้ขับเคลื่อนนโยบายของนายอิทธิพล คุณปลื้ม รัฐมนตรีว่ากระทรวงวัฒนธรรม มุ่งปลุกจิตสำนึกและเสริมสร้างค่านิยมเชิงบวกสู่สังคมคุณธรรมในบริบทสังคมไทยและสังคมโลก และการส่งเสริมการผลิตสื่อปลอดภัยและสร้างสรรค์ พร้อมทั้งสร้างภูมิคุ้มกันทางสังคม ตามแผนพัฒนาด้านการพัฒนาสื่อปลอดภัยและสร้างสรรค์ ระยะที่ 1 (พ.ศ. 2563-2565 ) โดยได้จัดทำกิจกรรมประกวดสื่อสร้างสรรค์ส่งเสริมเครือข่ายครอบครัวคุณธรรมหัวข้อ “เรื่องดีๆที่บ้านฉัน” เพื่อส่งเสริมการผลิตและพัฒนาสื่อปลอดภัยและสร้างสรรค์ ให้สื่อได้มีบทบาทในการปลูกฝังค่านิยมและวัฒนธรรมอันดีงามของคนในสังคม และเป็นการรณรงค์ส่งเสริมให้เกิดการสื่อสาร ความเข้าใจอันดีในครอบครัว ก่อให้เกิดความรัก ความสามัคคี ช่วยเหลือเกื้อกูล ให้ครอบครัวเป็นสถาบันแรกและสถาบันหลักอย่างแท้จริงในการกล่อมเกลาคนในสังคมหรือสมาชิกในครอบครัวให้มี คุณธรรม จริยธรรม มีพฤติกรรม และค่านิยมที่ดี ได้อย่างถูกต้องเหมาะสม รวมถึงเพื่อสนับสนุนให้เกิดครอบครัวคุณธรรมนำสู่ชุมชน สังคมคุณธรรมที่มีความรัก สามัคคี เอื้ออาทร เป็นชุมชน สังคมแห่งความสุข
ปลัดกระทรวงวัฒนธรรม กล่าวอีกว่า ทั้งนี้หลังจากกระทรวงวัฒนธรรม และสำนักงานวัฒนธรรมจังหวัดทั่วประเทศ ได้ดำเนินการเปิดรับผลงานสื่อสร้างสรรค์ ในหัวข้อ “เรื่องดีๆที่บ้านฉัน” ประเภททีม จำนวนทีมละ 2 คน ประกอบด้วย เด็กหรือเยาวชน และผู้ปกครอง และได้แบ่งการประกวดออกเป็นระดับจังหวัด กรุงเทพมหานคร และระดับประเทศนั้น ขณะนี้กระบวนการคัดเลือกระดับจังหวัดและกรุงเทพมหานคร ได้ดำเนินการแล้วเสร็จแล้ว โดยได้นำผลงานที่ได้รับรางวัลชนะเลิศ จำนวน 77 ผลงาน เผยแพร่ทาง YouTube Channel ช่อง Culture Surveillance Bureau เพลย์ลิสต์ Popular Vote เรื่องดี ๆ ที่บ้านฉัน ระดับประเทศจึงขอเชิญชวนรับชมผลงานสื่อสร้างสรรค์ของเด็กและเยาวชนและร่วมโหวตผลงานเพื่อเข้าชิงรางวัล Popular Vote ตั้งแต่วันที่ 25 มกราคม – 7 กุมภาพันธ์ 2565 ทั้งนี้ ผลงานคลิปวิดีโอที่มีจำนวนผู้กดถูกใจ (Like) จำนวนมากที่สุด โดยนับจำนวนผู้กดถูกใจ (Like) จนถึงวันที่ 7 กุมภาพันธ์ 2565 เวลา 16.30 น. จะได้รับรางวัล Popular Vote โดยเจ้าของผลงาน ทั้ง 77 ผลงาน จะได้รับสิทธิในการเข้าร่วมการอบรมส่งเสริมศักยภาพเครือข่ายด้านการผลิตสื่อปลอดภัยและสร้างสรรค์กับกระทรวงวัฒนธรรม
อย่างไรก็ดี การประกวดสื่อสร้างสรรค์ ระดับประเทศ นอกจากการคัดเลือกรางวัล Popular Vote
จะมีการคัดเลือกผลงานสื่อสร้างสรรค์เพื่อรับรางวัลต่างๆ ดังนี้ รางวัลชนะเลิศ พร้อมโล่ยกย่องเชิดชูเกียรติ จำนวน 1 รางวัล รางวัลรองชนะเลิศ อันดับหนึ่ง พร้อมโล่ยกย่องเชิดชูเกียรติ จำนวน 1 รางวัล รางวัลรองชนะเลิศ อันดับสอง พร้อมโล่ยกย่องเชิดชูเกียรติ จำนวน 1 รางวัล และรางวัลชมเชย พร้อมโล่ยกย่องเชิดชูเกียรติ จำนวน 6 รางวัล
วันอังคารที่ 28 ธันวาคม 2564
รัฐบาลจัดงาน New Year Grand Sale 2022 ลดราคาช่วยประชาชน
วันอาทิตย์ที่ 26 ธันวาคม 2564
รัฐบาลจัดงาน New Year Grand Sale 2022 ลดราคาช่วยประชาชน
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลจัดงาน พาณิชย์ลดราคา! ช่วยประชาชน New Year Grand Sale 2022 เป็นของขวัญส่งท้ายปีให้ประชาชน ประกอบด้วย กลุ่มสินค้าที่ต้องใช้ในชีวิตประจำวัน เช่น อาหาร เครื่องดื่ม ของใช้ในบ้าน เครื่องครัว เครื่องใช้ไฟฟ้า ยานยนต์ กลุ่มบริการ เช่น บริการทางการแพทย์ ที่พัก ร้านอาหาร ธนาคาร ปั๊มน้ำมัน อินเทอร์เน็ต และกลุ่มแพลตฟอร์ม ซึ่งแบ่งเป็นแพลตฟอร์มร้านอาหาร สินค้า และการขนส่ง ผ่านผู้ผลิต ผู้จำหน่าย และผู้ให้บริการกว่า 32,000 สาขาทั่วประเทศ ลดสูงสุดร้อยละ 86 ตั้งแต่บัดนี้ – 31 ม.ค.2565 นอกจากเป็นการลดภาระค่าครองชีพให้ประชาชน ยังเป็นการเพิ่มยอดขายให้แก่ภาคเอกชนซึ่งคาดว่าจะสร้างรายได้หมุนเวียนในระบบเศรษฐกิจได้มากกว่า 7,000 ล้านบาท
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 31 สิงหาคม 2564
PM orders concerned agencies to provide immediate relief to flood-affected victims
PM orders concerned agencies to provide immediate relief to flood-affected victims
August 30, 2021, at 1330hrs, at the Government Press Center, Naree Smosorn Building, Government House, Government Spokesperson Thanakorn Wangboonkongchana responded to the questions of the press, gist of which is as follows:
With regard to the current flood situation, Prime Minister and Defense Minister Gen. Prayut Chan-o-cha has very much concerned over the flood-affected victims, and instructed concerned agencies, i.e., Ministry of Interior, Ministry of Natural Resources and Environment, Ministry of Agriculture and Cooperatives, and Ministry of Transport, to come up with immediate relief measures to help the flood-affected victims. Military and police forces were also ordered to provide support, both in terms of personnel and equipment. On the issue of vaccine acquisition, Center for COVID-19 Situation Administration (CCSA) has reported to Ministry of Public Health that approximate 30 million doses of Pfizer vaccines will be imported during September-December 2021.
The Government Spokesperson also affirmed that the case of Col. Thitisan “Chief Joe” Uttanapol,who allegedly tortured and killed a drug suspect in police custody, would be handled with standard of proof to guarantee due process and transparent criminal justice system. The Prime Minister has always emphasized that police officers who are offenders themselves must be subject to penalties according to the law. On the police reform, the draft National Police Act, B.E. … is now under the deliberation of the Joint Committee of the Parliament.
With regard to the censure debate to be held from August 31, 2021 onward for 4 days, the Prime Minister stands ready to clarify all the issues to be raised with genuine intention. The Government Spokesperson stressed that voting should be conducted according to the parliamentary mechanism and the democratic process. The Government has strived to administer the nation in all dimensions. In addressing the spread of COVID-19, it has put utmost effort to seek advices from all concerned sectors, including Ministry of Public Health, and observe and assess the lessons learned from other countries.
The Government Spokesperson added that the Prime Minister ordered concerned law enforcement officials to prepare measures, in accordance with the international code of conduct and principle, in handling the upcoming protest on September 2-3, and called on the protesters to abide by the laws, and not to abuse other people’s rights.
วันพุธที่ 23 มีนาคม 2565
“เอนก” เปิดการประชุมแลกเปลี่ยนเรียนรู้ โครงการ “สร้างการเรียนรู้กับนักวิชาการ เพื่อการพัฒนาชีวิตและปัญญา
“เอนก” เปิดการประชุมแลกเปลี่ยนเรียนรู้ โครงการ “สร้างการเรียนรู้กับนักวิชาการ เพื่อการพัฒนาชีวิตและปัญญา
(16 มีนาคม 2565) ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) เป็นประธานพิธีเปิดการประชุมแลกเปลี่ยนเรียนรู้ ครั้งที่ 1 โครงการ “สร้างการเรียนรู้กับนักวิชาการ เพื่อการพัฒนาชีวิตและปัญญา” โดยมี ศ.ดร.นพ.สิริฤกษ์ ทรงศิวิไล ปลัดกระทรวง อว. ร่วมแลกเปลี่ยนความรู้ในหัวข้อ “การอุดมศึกษาไทยกับการสร้างสมดุลชีวิตและปัญญา พร้อมด้วย ดร.ดนุช ตันเทิดทิตย์ ผู้ช่วยรัฐมนตรีประจำกระทรวง อว., รศ.ดร.พาสิทธิ์ หล่อธีรพงศ์ รองปลัดกระทรวง อว., วิทยากร ผู้ทรงคุณวุฒิคณาจารย์และแขกผู้มีเกียรติ เข้าร่วมงาน ณ ห้องโถง ชั้น 1 อาคาร สวทช. สำนักงานปลัดกระทรวง อว.
ศ.(พิเศษ) ดร.เอนก กล่าวว่า ถ้าพูดถึงความเป็นมาของโครงการนี้และการปฏิรูป อว. ในเวลา 2 ปีเศษ เราได้ทำอะไรสำเร็จไปมาก สามารถทำหลักสูตรโดยเอาชนะข้อจำกัดต่างๆ ได้หมดขอเพียงส่งเรื่องมาที่คณะกรรมการ ที่มีผมเป็นประธาน หรือเรียกว่า high Education Sanbox หรือ Sanbox อุดมศึกษาถ้าคณะกรรมการชุดนี้เห็นชอบ สามารถทำได้แม้กระทั่งให้เด็กจบภายในอายุ 20 ปี โดยที่ไม่ต้องถึงอายุ 22 ปี แล้วค่อยไปทำงาน แต่จะทำอย่างไรให้ได้ประสิทธิภาพให้เหมือนกับเรียนสี 4 ปี นั่นคือ ต้องมีทั้งวิชาคน วิชาชีวิตและวิชาการงาน จะมีแต่วิชาการอย่างเดียวไม่ได้ และในวันนี้การเข้าสู่ตำแหน่งวิชาการไม่จำเป็นจะต้อง ผศ. ดร. รศ. หรือสอนด้วยตำราวิจัยเท่านั้น แต่สามารถเข้าสู่ตำแหน่งทางวิชาการผ่านการสร้างผลงานให้กับชุมชนและท้องที่ ท้องถิ่น หรือผลงานศิลปะสุนทรียะ ก็สามารถขอได้ แต่จะต้องมีคุณสมบัติ คุณภาพ นอกจากนั้น พระคุณเจ้า ที่เป็นอาจารย์อยู่ที่มหาวิทยาลัยศาสนาหรือมหาวิทยาลัยสงฆ์ก็สามารถนำผลงานในการเขียน การเทศ การเปลี่ยนพฤติกรรมของคนได้จากที่ไม่ถูกต้อง เป็นคนที่ถูกต้องด้วยธรรมะก็สามารถมาขอตำแหน่งได้ ไม่ต้องทำเป็นวิจัยและตำรา อันนี้ก็เป็นการปฏิรูปที่สำคัญ
อีกสิ่งที่วันนี้ใกล้จะดำเนินการเสร็จแล้ว เรียกว่า “ธนาคารหน่วยกิต” คือเด็กแต่ละมหาวิทยาลัยสามารถเทคคอร์ส หลายๆ มหาวิทยาลัยพร้อมกันได้ แต่มหาวิทยาลัยนั้นๆ จะต้องกำหนดมาตรฐานของมหาวิทยาลัยว่าคอร์สที่เรียนต้องมีกี่หน่วยกิต แล้วจะได้อะไรเป็นรางวัล “ผมคิดว่าในโลกทุกวันนี้ไม่มีใครอยากเรียนปริญญาบัตรใบเดียว น่าจะอยากเรียนหลายๆ อย่าง”
สำหรับ "ธัชชา" ซึ่งอยู่กับกระทรวง อว. ตั้งขึ้นมาใหม่ ทำการศึกษาเรื่องโบราณคดี โบราณสถาน หรือ โบราณวัตถุวิชาความรู้แบบนี้จะเปิดสอนในธนาคารหน่วยกิต ซึ่งก็เป็นการปฏิรูปด้วย เราจะต้องปฏิรูปอุดมศึกษา เรื่องของธรรมะแบบไทยมากขึ้น และสามารถนำไปเผยแพร่สู่นานาประเทศได้ด้วย จากวิทยากรที่ทรงคุณวุฒิ ผู้เข้าร่วมการอบรม คาดว่าอนาคตจะทำเรื่องนี้ให้มากขึ้นและทำต่อไปเรื่อยๆ ถือว่าเป็นการปฏิรูปอุดมศึกษาอย่างแท้จริง
วันจันทร์ที่ 16 สิงหาคม 2564
SME D Bank ขยายเวลาแจ้งความประสงค์เข้าร่วมมาตรการพักชำระหนี้เงินต้นและดอกเบี้ย 2 เดือน ถึงสิ้นเดือนสิงหาคมนี้
SME D Bank ขยายระยะเวลาแจ้งความประสงค์เข้าร่วมมาตรการชำระหนี้เงินต้นและดอกเบี้ย 2 เดือน ออกไปจนถึงวันที่ 31 สิงหาคม 2564 นี้ โดยลูกค้าธนาคารสามารถแจ้งความประสงค์เข้าร่วมมาตรการได้ผ่านช่องทางออนไลน์ต่างๆ ของธนาคาร
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เผยว่า จากที่ธนาคารได้ดำเนินมาตรการช่วยเหลือแบ่งเบาภาระลูกค้าที่ได้รับผลกระทบจากการยกระดับป้องกันการแพร่ระบาดโควิด-19 ของทางการ ผ่านมาตรการพักชำระหนี้เงินต้นและดอกเบี้ย 2 เดือน โดยเปิดให้แจ้งความประสงค์เข้าร่วมมาตรการ ตั้งแต่วันที่ 19 กรกฎาคม 2564 ที่ผ่านมา และกำหนดปิดรับแจ้งความประสงค์ในวันที่ 15 สิงหาคม 2564 นี้ ทั้งนี้ เพื่ออำนวยความสะดวกให้ลูกค้าธนาคารเข้าถึงมาตรการได้ครอบคลุมทั่วถึงยิ่งขึ้น ธนาคารได้ขยายระยะเวลาแจ้งความประสงค์เข้าร่วมมาตรการชำระหนี้เงินต้นและดอกเบี้ย 2 เดือน ออกไปจนถึงวันที่ 31 สิงหาคม 2564 นี้ โดยลูกค้าธนาคารสามารถแจ้งความประสงค์เข้าร่วมมาตรการได้ผ่านช่องทางออนไลน์ต่างๆ ของธนาคาร เช่น เว็บไซต์ https://www.smebank.co.th , LINE OA : SME Development Bank และแอปพลิเคชัน SME D Bank ดาวน์โหลดได้ทั้งระบบ IOS และ Android เป็นต้น สอบถามข้อมูลเพิ่มเติม Call Center 1357
วันจันทร์ที่ 2 สิงหาคม 2564
นำร่องฉีดวัคซีนโควิด พระ - สัปเหร่อ ใน กทม.
....
ทีมสาธารณสุข กทม. ลงพื้นที่นำร่องถวายการฉีดวัคซีนป้องกันโควิด-19 แด่พระภิกษุ และฉีดวัคซีนให้กับสัปเหร่อ มัคนายก บุคลากรอื่น ๆ ในเขตธนบุรี
.
เป้าหมายการฉีดวัคซีน 221 วัด เริ่มจากพื้นที่กลุ่มกรุงธนเหนือ 8 เขต 152 วัด และกลุ่มกรุงธนใต้ 7 เขต 69 วัด และมีแผนจะขยายการฉีดวัคซีนแด่พระและบุคลากรประจำวัดในเขตอื่น ๆ ต่อไป
.
นอกจากนี้ ทาง กทม. จะอบรมให้ความรู้และข้อแนะนำที่ถูกวิธีในการฌาปนกิจศพผู้ป่วยโควิด-19 ให้กับพระและสัปเหร่อ เพื่อให้เกิดความปลอดภัยขณะปฏิบัติงาน และช่วยลดความเสี่ยงของการกระจายเชื้อโรค
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 23 ธันวาคม 2564
ครม. ไฟเขียว! แก้ไขกฎหมาย กยศ. หนุนให้ทุนการศึกษาแทนการให้กู้ยืม "สาขาที่ขาดแคลน - มุ่งส่งเสริมเป็นพิเศษ"
.....
นายธนกร วังบุญคงชนะ โฆษกประจำสำนักนายกรัฐมนตรี เผยว่า ครม. มีมติเห็นชอบร่างพระราชบัญญัติกองทุนเงินให้กู้ยืมเพื่อการศึกษา (ฉบับที่ ..) พ.ศ. ....
.
สาระสำคัญเป็นการแก้ไขเพิ่มเติมพระราชบัญญัติกองทุนเงินให้กู้ยืมเพื่อการศึกษา (กยศ.) โดยกำหนดให้คณะกรรมการ กยศ. อาจให้ทุนการศึกษาแทนการให้กู้ยืมเพื่อการศึกษาได้ ในกรณีสาขาวิชาขาดแคลนหรือสาขาวิชาที่กองทุนมุ่งส่งเสริมเป็นพิเศษ
.
รวมทั้งแก้ไขเพิ่มเติมบทบัญญัติต่าง ๆ ไม่ว่าจะเป็น หน้าที่และอำนาจของคณะกรรมการ กยศ. การให้กู้ยืมเพื่อการศึกษา และการชำระเงินคืน กยศ.
.
ข้อดี คือ เป็นการช่วยขยายโอกาสในการเข้าถึงเงินกู้ยืมเพื่อการศึกษาให้แก่นักเรียน/นักศึกษาที่ขาดแคลนทุนทรัพย์ และปรับเปลี่ยนการดำเนินงานของกองทุนให้กู้ยืมเพื่อการศึกษามีความคล่องตัวยิ่งขึ้น รวมทั้งยังจะมีกลไกให้ผู้กู้ยืมสามารถชำระเงินคืนกองทุนได้มากขึ้น
.
อ่านเพิ่มเติม คลิกhttps://www.thaigov.go.th/news/contents/details/49729
#ไทยคู่ฟ้า#ร่วมต้านโควิด19
-------------------
วันศุกร์ที่ 11 กุมภาพันธ์ 2565
รมว.เฮ้ง ชวนแรงงานนอกระบบฝึกอาชีพเสริม พร้อมรับเครื่องมือทำกิน แก้ปัญหาความยากจน ตามนโยบายลุงตู่
กระทรวงแรงงาน จัดกิจกรรม เพิ่มอาชีพ เพิ่มรายได้ แก่ผู้ต้องการประกอบอาชีพอิสระและประชาชนทั่วไป จำนวน 2 พันคน แนะผู้สนใจติดต่อสำนักงานจัดหางานจังหวัดใกล้บ้าน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงาน โดยกรมการจัดหางาน มีกิจกรรมอบรมให้ความรู้เกี่ยวกับการประกอบอาชีพอิสระ แก่ผู้ที่มีเวลาว่าง ผู้ว่างงาน หรือผู้ที่ต้องการหารายได้เสริม ผ่านกิจกรรมเพิ่มอาชีพ เพิ่มรายได้ ที่มีการจัดขึ้นทุกจังหวัดทั่วประเทศ โดยในปีงบประมาณ 2565 มีเป้าหมายทั้งปี 100 รุ่น รวมทั้งสิ้น 2,000 คน เพื่อเพิ่มโอกาสมีอาชีพ มีรายได้ มีงานทำในช่วงสถานการณ์โควิด -19 ซึ่งเมื่อจบหลักสูตรจะได้รับวัสดุอุปกรณ์ เพื่อใช้ในการประกอบอาชีพหลักหรืออาชีพเสริมหรือต่อยอดพัฒนารูปแบบของสินค้าและผลิตภัณฑ์ต่อไป โดยอาชีพที่ได้รับความสนใจจากผู้อบรมได้แก่ การทำขนมไทย การทำน้ำยาล้างจาน น้ำยาซักผ้า น้ำยาปรับผ้านุ่ม การทำหมูสวรรค์ การทำจักสานตะกร้าพลาสติก การทำเบเกอรี่ การทำปุ๋ยอินทรีย์ชีวภาพ การทำปาท่องโก๋ เค้กหน้านิ่ม และชิฟฟ่อน ซึ่งผลการดำเนินการปีงบประมาณ 2564 ที่ผ่านมามีผู้ฝึกอบรม จำนวน 2,408 คน สร้างรายได้ 10,113,640 บาท
“พล.อ. ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายก รัฐมนตรี ซึ่งกำกับดูแลกระทรวงแรงงาน ห่วงใยแรงงานไทยที่ได้รับผลกระทบจากสถานการณ์การแพร่ระบาดของโรคโควิด – 19 แรงงานนอกระบบ ผู้ว่างงาน และผู้ที่ต้องการหารายได้เสริมเพื่อนำไปใช้จ่ายในครัวเรือน ได้กำชับกระทรวงแรงงานดูแลแรงงานทั้งในระบบ และนอกระบบเท่าเทียม ทั่วถึง ให้มีทางเลือก มีโอกาสและช่องทางทำกิน โดยไม่ทิ้งใครไว้ข้างหลัง” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า กรมการจัดหางานมีภารกิจในการส่งเสริมและให้บริการแนะนำการประกอบอาชีพอิสระ รวมถึงการจัดสาธิตและฝึกปฏิบัติอาชีพอิสระ โดยมีการจัดวิทยากรให้ความรู้ด้านการประกอบการ อาทิ การบริหารจัดการ การทำบัญชีเบื้องต้น การตลาด การคิดต้นทุนการผลิต กำไรขาดทุน เป็นต้น เพื่อให้ผู้ว่างงานหรือผู้ที่สนใจสามารถประกอบอาชีพได้ โดยการเลือกสาธิตอาชีพจะมีการพิจารณาจากความต้องการของกลุ่มเป้าหมายและสอดคล้องกับความต้องการของตลาด เพื่อเพิ่มอาชีพเพิ่มรายได้โดยคำนึงถึงวัตถุดิบที่มีในท้องตลาดหรือพื้นที่ใกล้เคียงโดยจะมีการสาธิตและฝึกปฏิบัติ จนทราบถึงขั้นตอนวิธีการทำของแต่ละอาชีพ เพื่อให้สามารถนำไปประกอบอาชีพ และมีรายได้
ในปีนี้นอกจากมีการจัดกิจกรรมสาธิตอาชีพ ณ สำนักงาน หรือพื้นที่ที่จัดเตรียมไว้ ยังมีการปรับให้มีการจัดกิจกรรมผ่านระบบออนไลน์ เช่น Zoom, facebook live, Youtube live, Line เพื่อความสะดวกและสอดคล้องตามมาตรการป้องกันและควบคุมโรคของกระทรวงสาธารณสุขในแต่ละจังหวัด สำหรับผู้ที่สนใจร่วมกิจกรรมเพิ่มอาชีพ เพิ่มรายได้ กับกรมการจัดหางาน สามารถสอบถามได้ที่สำนักงานจัดหางานกรุงเทพมหานคร พื้นที่ 1 -10 และสำนักงานจัดหางานจังหวัดทั่วประเทศที่อยู่ใกล้บ้าน
วันพุธที่ 15 มิถุนายน 2565
รมว. สุชาติ สั่ง กสร. ดูแลสิทธิลูกจ้าง Shopee ถูกเลิกจ้าง
รมว.แรงงาน สั่งกรมสวัสดิการและคุ้มครองแรงงาน ดูแลสิทธิประโยชน์ลูกจ้าง Shopee ที่ถูกเลิกจ้างทันทีย้ำลูกจ้างต้องได้รับสิทธิประโยชน์ตามกฎหมายคุ้มครองแรงงานและประกันสังคม พร้อมให้เตรียมจัดหางานและฝึกอาชีพหากลูกจ้างต้องการ
นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงกรณีที่มีข่าวในสื่อออนไลน์ว่าซี กรุ๊ปซึ่งเป็นบริษัทแม่ของเครือช้อปปี้ที่ตั้งอยู่ประเทศสิงค์โปร์ จะดำเนินการเลิกจ้างลูกจ้างในต่างประเทศรวมถึงประเทศไทยด้วย กระทรวงแรงงาน ได้สั่งการให้กรมสวัสดิการและคุ้มครองแรงงาน ส่งพนักงานตรวจแรงงานเข้าตรวจสอบหาข้อเท็จจริงทันที ซึ่งจากการสอบถามบริษัทฯ แจ้งว่ามีการเลิกจ้างลูกจ้างในเครือช้อปปี้ที่อยู่ในประเทศไทยจริง โดยเป็นการเลิกจ้างลูกจ้าง จำนวน 300 คน ซึ่งเป็นลูกจ้างที่อยู่ในสังกัด3 บริษัท ได้แก่ บริษัท ช้อปปี้ (ประเทศไทย) จำกัด บริษัท ช้อปปี้เพย์ (ประเทศไทย) จำกัด และบริษัท ช้อปปี้ฟู้ด จำกัดโดยบริษัทฯ ได้เรียกลูกจ้างเข้ามาพบเป็นรายบุคคลเพื่อแจ้งการเลิกจ้าง และให้การเลิกจ้างมีผลตั้งแต่วันที่1 กรกฎาคม 2565 เป็นต้นไป ซึ่งการเลิกจ้างดังกล่าว บริษัทยืนยันว่าจะจ่ายค่าชดเชย และสิทธิประโยชน์ตามกฎหมายให้แก่ลูกจ้างอย่างครบถ้วน ทั้งนี้ ได้สั่งการให้หน่วยงานในสังกัดกระทรวงแรงงานติดตามสถานการณ์อย่างใกล้ชิด พร้อมทั้งชี้แจงสิทธิหน้าที่และสิทธิประโยชน์ตามกฎหมายคุ้มครองแรงงานและประกันสังคมให้แก่นายจ้างและลูกจ้าง และให้เตรียมจัดหางานรองรับกรณีลูกจ้างมีความประสงค์จะหางานใหม่หากลูกจ้างต้องการเปลี่ยนสายงานหรือเพิ่มทักษะด้านอาชีพก็สามารถเข้ารับการฝึกอบรมเพื่อพัฒนาทักษะฝีมือแรงงานได้ อย่างไรก็ตาม หากมีลูกจ้างได้รับผลกระทบจากกรณีดังกล่าวจะดำเนินการช่วยเหลือลูกจ้างให้ได้รับสิทธิประโยชน์ตามกฎหมายโดยเร็ว
นายนิยม สองแก้ว อธิบดีกรมสวัสดิการและคุ้มครองแรงงาน (กสร.)กล่าวต่อว่าได้มอบหมายให้พนักงานตรวจแรงงาน สำนักงานสวัสดิการและคุ้มครองแรงงานกรุงเทพมหานครพื้นที่ 5 ประสานกับประกันสังคมพื้นที่ 3 จัดหางานพื้นที่ 10 สถาบันพัฒนาฝีมือแรงงาน 13 กรุงเทพมหานครลงพื้นที่โดยทันทีเพื่อชี้แจงข้อกฎหมายและสิทธิประโยชน์ต่างๆ ตามกฎหมายคุ้มครองแรงงานให้นายจ้างรับทราบเพื่อจะสามารถปฏิบัติตามกฎหมายได้อย่างถูกต้อง ทั้งนี้ กสร. จะติดตามสถานการณ์การจ้างงานของบริษัทฯ อย่างใกล้ชิดหากมีลูกจ้างที่ได้รับผลกระทบถูกเลิกจ้างโดยไม่ได้รับค่าชดเชย ต้องการได้รับการช่วยเหลือ หรือต้องการคำปรึกษาสามารถติดต่อได้ที่สำนักงานสวัสดิการและคุ้มครองแรงงานกรุงเทพมหานครพื้นที่ 5 โทรศัพท์02 247 7903 หรือโทรสายด่วน 1506 กด 3 หรือ 1546
วันพฤหัสบดีที่ 19 พฤษภาคม 2565
บีโอไอ ร่วมกับ อินฟอร์มา มาร์เก็ตส์ ร่วมเปิดงานซับคอนไทยแลนด์ 2022 (SUBCON Thailand 2022)
บีโอไอ ร่วมกับ อินฟอร์มา มาร์เก็ตส์ ร่วมเปิดงานซับคอนไทยแลนด์ 2022 (SUBCON Thailand 2022)
วันที่ 18 พฤษภาคม 2565 นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) นายภานุวัฒน์ ตริยางกูรศรี รองปลัดกระทรวงอุตสาหกรรม นายมนู เลียวไพโรจน์ ประธาน อินฟอร์มา มาร์เก็ตส์ ประเทศไทย ร่วมเปิดงานซับคอนไทยแลนด์ 2022 (SUBCON Thailand 2022) งานแสดงเทคโนโลยีเครื่องจักรกลและอุตสาหกรรมรับช่วงการผลิตเพื่อการจัดซื้อชิ้นส่วนที่ใหญ่ที่สุดในอาเซียน มุ่งแสดงศักยภาพอุตสาหกรรมรับช่วงการผลิตและการจับคู่ระหว่างผู้ผลิตชิ้นส่วนอุตสาหกรรมและผู้ประกอบการรายใหญ่หรือผู้ซื้อ ส่งเสริมการผลิตของผู้ผลิตชิ้นส่วนไทย สร้างโอกาสการต่อยอดธุรกิจระหว่างผู้ประกอบการไทยกับบริษัทผู้ซื้อจากทั่วโลก โดยงานจัดขึ้นตั้งแต่วันที่ 18 – 21 พฤษภาคม 2565 ณ ศูนย์นิทรรศการและการประชุมไบเทค บางนา กรุงเทพฯ
วันพฤหัสบดีที่ 24 มิถุนายน 2564
กรมทางหลวง ขยายทางหลวงหมายเลข 348 สายอำเภอปะคำ - อำเภอนางรอง จังหวัดบุรีรัมย์ แล้วเสร็จ
เพิ่มประสิทธิภาพการคมนาคมและระบบโลจิสติกส์ สนับสนุนการพัฒนาเศรษฐกิจจังหวัดบุรีรัมย์
กรมทางหลวง กระทรวงคมนาคม โดยสำนักก่อสร้างทางที่ 2 ดำเนินการโครงการก่อสร้างขยายทางหลวงหมายเลข 348 สายอำเภอปะคำ - อำเภอนางรอง จังหวัดบุรีรัมย์ เป็นทางมาตรฐาน 4 ช่องจราจร รวมระยะทาง 26.625 กิโลเมตร เพิ่มประสิทธิภาพการคมนาคมขนส่งในพื้นที่จังหวัดบุรีรัมย์ รองรับการเดินทางระหว่างอีสานใต้และภาคตะวันออก แล้วเสร็จ ทางหลวงหมายเลข 348 สายอรัญ - นางรอง หรือถนนธนะวิถี มีจุดเริ่มต้นจากแยกทางหลวงหมายเลข 33 อำเภออรัญประเทศ จังหวัดสระแก้ว เข้าสู่จังหวัดบุรีรัมย์ ที่อำเภอโนนแดง สิ้นสุดที่อำเภอนางรอง จังหวัดบุรีรัมย์ ระยะทางรวม 141 กิโลเมตร เป็นเส้นทางสำคัญในการคมนาคมและขนส่งสินค้าเชื่อมโยงระหว่างภาคตะวันออกเฉียงเหนือตอนใต้กับภาคตะวันออก
จากการเปิดประชาคมเศรษฐกิจอาเซียน ในปี 2558 ทำให้เศรษฐกิจสังคมภายในภูมิภาคอาเซียนมีความสัมพันธ์กันมากขึ้น ส่งผลให้การเดินทางและการขนส่งสินค้าเพิ่มขึ้น ปัจจุบันทางหลวงหมายเลข 348 ช่วง อำเภอปะคำ - อำเภอนางรองส่วนใหญ่เป็นถนนขนาด 4 ช่องจราจรอยู่แล้ว ยกเว้นช่วง กม. ที่ 112+000 - กม. ที่ 113+763 และ กม. ที่ 119+750 - กม. ที่ 129+535 มีขนาด 2 ช่องจราจร และ 4 ช่องจราจร เป็นช่วง ๆ เกาะกลางเป็นแบบเกาะสี ทำให้การรองรับปริมาณจราจรค่อนข้างจำกัด ส่งผลต่อประสิทธิภาพในการพัฒนาทางเศรษฐกิจของจังหวัดบุรีรัมย์ ทล. จึงดำเนินการก่อสร้างขยายทางหลวงสายดังกล่าว ช่วง กม. ที่ 112+000 - กม. ที่ 117+025 และ กม. ที่ 118+541 - กม. ที่ 140+141 เป็นมาตรฐานทางชั้นพิเศษ 4 ช่องจราจร ไป - กลับ ผิวทางแอสฟัลท์คอนกรีต กว้างข้างละ 7 เมตร ไหล่ทาง กว้างข้างละ 2.5 เมตร แบ่งทิศทางการจราจรด้วยเกาะกลางแบบยก (RAISED MEDIAN) กว้าง 3 เมตร และ 4.2 เมตร มีการก่อสร้างจุดกลับรถและติดตั้งไฟฟ้าแสงสว่าง ใช้งบประมาณก่อสร้าง 476,383,000 บาท
โครงการนี้จะช่วยเพิ่มประสิทธิภาพในการรองรับปริมาณการจราจร บรรเทาปัญหาการจราจรติดขัด สามารถลดต้นทุนในการขนส่งสินค้า สนับสนุนการเดินทางระหว่างเมืองหลักในจังหวัดบุรีรัมย์ ได้แก่ อำเภอเมืองบุรีรัมย์ อำเภอนางรอง และอำเภอปะคำ อีกทั้งเพิ่มความสะดวกในการเดินทางของผู้ใช้เส้นทางระหว่างจังหวัดบุรีรัมย์และจังหวัดสระแก้วได้อย่างมีประสิทธิภาพ
วันอังคารที่ 18 มกราคม 2565
กรมวิทย์ฯ เร่งวิจัยยาไทย 2 ตำรับ พบยับยั้งเชื้อโควิด-19 ในหลอดทดลองได้ แนะประชาชนรอผลการศึกษาที่แน่นอนก่อนนำไปใช้
.....
กรมวิทยาศาสตร์การแพทย์ เผยผลการศึกษาวิจัยยาสมุนไพร 2 ตำรับ คือ ตำรับยาห้าราก และตำรับยาประสะเปราะใหญ่ในการรักษาโรคโควิด-19 สายพันธุ์เดลตาระดับห้องปฏิบัติการ พบว่า ยาตำรับห้ารากที่สกัดด้วยน้ำ ยับยั้งเชื้อได้ 96.23% ยาตำรับประสะเปราะใหญ่ที่สกัดด้วยน้ำ ยับยั้งได้ 76.56% และยาตำรับประสะเปราะใหญ่ที่สกัดด้วยแอลกอฮอล์ ยับยั้งเชื้อได้ 88.70%
.
ยาทั้ง 2 ตำรับเป็นยาแก้ไข้ โดยอยู่ในบัญชียาหลักแห่งชาติที่ประชาชนสามารถหาซื้อรับประทานเองได้ ซึ่งควรรับประทานตามข้อบ่งใช้และขนาดที่ระบุในบัญชียาหลักแห่งชาติ แต่การจะนำไปใช้รักษาโรคโควิด-19 ควรรอผลการศึกษาที่แน่ชัดก่อน เพื่อความปลอดภัย ซึ่งหลังจากนี้กรมวิทยาศาสตร์การแพทย์จะเร่งศึกษาเรื่องการกระตุ้นภูมิคุ้มกันก่อนการติดเชื้อ กลไกการออกฤทธิ์ในการต้านเชื้อและความปลอดภัยต่อไป
#ไทยคู่ฟ้า#ร่วมต้านโควิด19
-------------------
วันจันทร์ที่ 15 สิงหาคม 2565
รัฐมนตรีฯ สุริยะ ร่วมทำบุญตักบาตรถวายพระราชกุศล เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565
รัฐมนตรีฯ สุริยะ ร่วมทำบุญตักบาตรถวายพระราชกุศล เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565
วันที่ 12 สิงหาคม 2565 เวลา 07.00 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายภานุวัฒน์ ตริยางกูรศรี รองปลัดกระทรวงอุตสาหกรรม ร่วมทำบุญตักบาตรถวายพระราชกุศล เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง โดยมีพลเอกประยุทธ์ จันทร์โอชา นายกรัฐมนตรี เป็นประธานในพิธี ณ ท้องสนามหลวง
วันศุกร์ที่ 21 มกราคม 2565
แก้ปัญหาวาดาคืบหน้า! คาดเข้าที่ประชุมใหญ่วาดา "ปลดโทษแบนไทย" ก.พ. นี้ รัฐบาลพร้อมสนับสนุนการกีฬาไทยอย่างเต็มที่
.....
ภายหลัง พล.อ.ประยุทธ์ จันทร์โอชา นายกรัฐมนตรี ได้มอบหมายให้การกีฬาแห่งประเทศไทยเร่งประสานไปยังองค์กรต่อต้านการใช้สารต้องห้ามโลก (World Anti-Doping Agency หรือ WADA) เพื่อชี้แจงว่าประเทศไทยได้แก้ไขปัญหาข้อกฎหมายเป็นที่เรียบร้อยแล้วนั้น
.
ล่าสุด ได้รับแจ้งจากวาดาว่า ประเทศไทยได้ดำเนินการแก้ไขปฏิบัติตามกฎบัตรของวาดาแล้ว คาดว่าวาดาจะดำเนินการต่อด้วยการนำประเด็นนี้เข้าที่ประชุมใหญ่วาดา เพื่อปลดประเทศไทยออกจาก "กลุ่มประเทศที่ไม่ปฏิบัติตามกฎของวาดา" ในเดือน ก.พ. 65
.
ทั้งนี้ นายกฯ และรัฐบาลมุ่งมั่นเร่งแก้ไขปัญหาให้ลุล่วงโดยเร็วที่สุด ได้กำชับให้หน่วยงานที่เกี่ยวข้องตรวจสอบ ปรับปรุงกฎให้สอดคล้องกับกฎระเบียบระหว่างประเทศ และประสานงานกับหน่วยงานระหว่างประเทศอย่างสม่ำเสมอ พร้อมสนับสนุนนักกีฬาไทยในการแข่งขันมหกรรมกีฬาสำคัญอย่างเต็มที่
.
อ่านเพิ่มเติม คลิกhttps://www.thaigov.go.th/news/contents/details/50700
#ไทยคู่ฟ้า#ร่วมต้านโควิด19
-------------------
วันเสาร์ที่ 20 สิงหาคม 2565
รัฐมนตรีว่าการกระทรวงยุติธรรม มอบรางวัลจับยาเสพติด 13 หน่วยงาน 3.2 ล้านไปแบ่งสายลับ ชวนชาวบ้านร่วมแจ้งเบาะแส 1386 ยันได้เงินจริง หวังทุกคนร่วมด้วยช่วยกันให้ลูกหลานปลอดภัย
รัฐมนตรีว่าการกระทรวงยุติธรรม มอบรางวัลจับยาเสพติด 13 หน่วยงาน 3.2 ล้านไปแบ่งสายลับ ชวนชาวบ้านร่วมแจ้งเบาะแส 1386 ยันได้เงินจริง หวังทุกคนร่วมด้วยช่วยกันให้ลูกหลานปลอดภัย
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า รัฐบาลได้ให้ความสำคัญในการแก้ไขปัญหายาเสพติดเพื่อไม่ให้ลูกหลานของเราเข้าไปยุ่งเกี่ยวและทำให้หมดไปจากสังคม เป้าหมายหลักของเรา คือ การยึดทรัพย์ขยายผลจับกุมทั้งเครือข่าย โดยเมื่อวันที่ 19 ส.ค. 2565 ที่จ.ชลบุรี ได้มีพิธีการจ่ายเงินสินบนค่าตอบแทนผู้แจ้งความนำจับผู้ค้ายาเสพติด โดยขณะนี้มี 64 หน่วยงานที่ได้รับรางวัล รวมเป็นเงิน 11,833,935 บาท และได้มีหน่วยงานที่เข้ารับเงินสินบนแล้ว 13 หน่วยงาน เป็นเงิน 3,244,904 บาท ซึ่งการจ่ายเงินในครั้งนี้จะมีส่วนของประชาชนที่แจ้งเบาะแสด้วย โดยหน่วยงานที่รับมอบจะนำไปแบ่งให้เอง เนื่องจากต้องรักษาความลับให้กับผู้แจ้งเบาะแส
นายสมศักดิ์ กล่าวอีกว่า นอกจากนี้เรายังได้นำทรัพย์สินของผู้ค้ายาเสพติดที่จับกุมและยึดได้มาประมูล ซึ่งในปี 2565 ทาง ป.ป.ส. ได้จัดการขายทอดตลาด 61 ครั้ง 6,339 รายการ มูลค่าการขาย 353 ล้านบาท ส่วนการขายทอดตลาดล่าสุดที่ จ.ชลบุรี มีทรัพย์สิน109 รายการ มูลค่าประมาณ 3 ล้านบาท อาทิ รถยนต์ 2 คัน ทองรูปพรรณ 107 รายการ มูลค่าประมาณ 2.8 ล้านบาท ซึ่งเงินที่ได้มาจะใช้สนับสนุนการปฏิบัติงานเจ้าหน้าที่และเป็นเงินรางวัลต่อผู้แจ้งเบาะแสต่อไป
"ผมขอเชิญชวนประชาชนแจ้งเบาะแสผู้ค้ายาเสพติด โทรสายด่วน 1386 ท่านจะได้ส่วนแบ่งจากการยึดทรัพย์ 5% ซึ่งเราทำให้เห็นแล้วว่าเราจ่ายจริง และยังเก็บข้อมูลเป็นความลับเพื่อความปลอดภัยของผู้แจ้งเบาะแสอีกด้วย โดยนอกจากท่านจะได้รางวัลแล้ว ยังเป็นการช่วยให้ลูกหลานและสังคมของเรามีความปลอดภัยจากยาเสพติดมากยิ่งขึ้น" นายสมศักดิ์ กล่าว
วันศุกร์ที่ 25 มีนาคม 2565
สมาชิก บขส. Card จองตั๋วเดินทางผ่านช่องทางออนไลน์รับคะแนนคูณสอง นำมาแลกส่วนลด ค่าโดยสารหรือบริการอื่น ๆ ของ บขส. ได้ตามเงื่อนไขที่กำหนด
เริ่ม 1 - 30 เมษายน 2565
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด กระทรวงคมนาคม เปิดเผยว่า บริษัท ขนส่ง จำกัด (บขส.) ขอเชิญชวนผู้โดยสารสมัครลงทะเบียนเป็นสมาชิก “บขส. Card” เพื่อรับสิทธิพิเศษ “คะแนนสะสม 2 เท่า” เมื่อจองตั๋วโดยสารและชำระเงินผ่าน Application: E-ticket หรือ ชWebsite: https://tcl99web.transport.co.th และเดินทางภายในวันที่ 1 - 30 เมษายน 2565 โดยคะแนนสะสมพิเศษดังกล่าว สามารถนำมาแลกเป็นของรางวัล หรือส่วนลดการเดินทาง หรือสิทธิพิเศษจากบริการอื่น ๆ ของ บขส. ตามเงื่อนไขที่บริษัทกำหนด เพื่อร่วมสนับสนุนการเดินทางในรูปแบบวิถีใหม่ (New Normal) ลดการสัมผัส และลดความเสี่ยงในการแพร่ระบาดของเชื้อไวรัส COVID-19 ผู้สนใจสามารถสอบถามข้อมูลเพิ่มเติมได้ที่ งานการตลาดและลูกค้าสัมพันธ์ โทร. 02-537-8737
สำหรับลูกค้า บขส. ที่ซื้อตั๋วโดยสารหรือชำระค่าตั๋วโดยสารผ่านเคาน์เตอร์เซอร์วิสจะได้รับแสตมป์ออนไลน์ (M-Stamp) จำนวน 1 ดวง มูลค่า 5 บาท ฟรี เพื่อใช้ซื้อสินค้าที่ร้านเซเวนอีเลฟเวน (7-11) ตั้งแต่บัดนี้ถึงวันที่ 23 มิถุนายน 2565 รวมทั้งสามารถนำรหัสจองตั๋วออนไลน์มาชำระที่เคาน์เตอร์เซอร์วิสได้ โดยใช้ท้ายใบเสร็จ นำมาเป็นส่วนลดแลกซื้อเกี๊ยวซีพี จำนวน 2 แพ็ก ในราคา 50 บาท (จากปกติ 58 บาท) ที่ร้าน 7-11 ตั้งแต่บัดนี้ถึงวันที่ 23 เมษายน 2565
นายสัญลักข์ ปัญวัฒนลิขิต กล่าวเพิ่มเติมว่า บขส. พร้อมให้บริการด้วยรถโดยสารที่มีคุณภาพ ได้มาตรฐานความปลอดภัยด้านสุขอนามัย SHA Plus และให้ความสำคัญในการปฏิบัติตามมาตรฐานความปลอดภัยด้านสาธารณสุข D-M-H-T-T อย่างเคร่งครัด ผู้โดยสารสามารถจองตั๋วโดยสาร บขส. ได้ที่ Application: E-Ticket Website: www.transport.co.th และเคาน์เตอร์เซอร์วิสทุกสาขา สอบถามข้อมูลเพิ่มเติมได้ที่ Call Center 1490 เรียก บขส. ตลอด 24 ชั่วโมง
วันอังคารที่ 23 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 4 จังหวัดประจำวันที่ 23 พฤศจิกายน 2564 เวลา 17.00 น. ไม่สามารถสัญจรผ่านได้ 1 สายทาง และสัญจรผ่านได้ 6 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 23 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 4 จังหวัด ไม่สามารถสัญจรผ่านได้ 1 สายทาง และสามารถสัญจรผ่านได้ 6 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 23 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 4 จังหวัด ได้แก่ พระนครศรีอยุธยา ร้อยเอ็ด สุพรรณบุรี และนครปฐม ไม่สามารถสัญจรผ่านได้ 1 สายทาง ได้แก่ สายทาง รอ.033 ถนนเชิงลาดสะพานข้ามลำน้ำชี สะพานคุยโพธิ์ - หนองแก่ง อำเภอโพธิ์ชัย จังหวัดร้อยเอ็ด น้ำท่วมสูง 50 เซนติเมตร (ช่วง กม. ที่ 2+065 - 3+490) และสามารถสัญจรผ่านได้ 6 สายทาง ดังนี้
1. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อำเภอลาดบัวหลวง และเสนา จังหวัดพระนครศรีอยุธยา น้ำท่วมสูง 25 เซนติเมตร (ช่วง กม. ที่ 0+000 - 7+250)
2. สายทาง อย.3049 แยก ทล.340 (กม. ที่ 55+900) - บ้านบางตาเถร อำเภอลาดบัวหลวง จังหวัดพระนครศรีอยุธยา น้ำท่วมสูง 30 เซนติเมตร (ช่วง กม. ที่ 0+000 - 8+530)
3. สายทาง สพ.4100 แยก ทล.3422 (กม. ที่ 27+020) - บ้านสองพี่น้อง อำเภอสองพี่น้อง จังหวัดสุพรรณบุรี น้ำท่วม 30 เซนติเมตร (ช่วง กม. ที่ 1+800 - 2+000)
4. สายทาง สพ.005 สะพานบางแม่หม้าย - บางเลน อำเภอบางปลาม้า จังหวัดสุพรรณบุรี น้ำท่วม 15 เซนติเมตร (ช่วง กม. ที่ 0+100 - 0+800)
5. สายทาง สพ.014 สะพานบางซอ อำเภอสองพี่น้อง จังหวัดสุพรรณบุรี น้ำท่วม 5 เซนติเมตร (ช่วง กม. ที่ 0+000 - 0+250)
6. สายทาง นฐ.058 สะพานบางไผ่นารถข้ามแม่น้ำท่าจีน อำเภอบางเลน จังหวัดนครปฐม น้ำท่วม 5 เซนติเมตร (ช่วง กม. ที่ 0+000 - 0+363)
ทั้งนี้ ทช. ได้ติดตั้งป้ายเตือนประชาชน เตรียมความพร้อมบุคลากร เครื่องมือและเครื่องจักร เร่งเข้าซ่อมแซมฟื้นฟูสายทางที่ประสบอุทกภัยทันทีหลังน้ำลด เพื่อบรรเทาความเดือดร้อนให้กับประชาชน พร้อมทั้งติดตามสถานการณ์อย่างใกล้ชิด ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยประชาชนสามารถแจ้งเหตุอุทกภัยหรือสอบถามเส้นทางได้ที่สายด่วนกรมทางหลวงชนบท โทร. 1146